62019CO0075_INF
2019 m. lapkričio 6 d. Teisingumo Teismo (devintoji kolegija) nutartis
BNP Paribas Personal Finance SA Paris Sucursala Bucureşti ir Secapital
(Byla C-75/19) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Direktyva 93/13/EEB – Sutartys su vartotojais – Vartojimo kreditas – Priverstinio vykdymo procedūra – Penkiolikos dienų nuo pranešimo apie priverstinio vykdymo procedūrą terminas norint remtis sąlygos nesąžiningumu“
Vartotojų apsauga – Nesąžiningos sąlygos sutartyse su vartotojais – Direktyva 93/13 – Priverstinio vykdymo procedūra – Nacionalinė reglamentavimo tvarka, pagal kurią vartotojo teisei remtis sąlygos nesąžiningumu, kai jis prieštarauja vykdymui, taikomas labai trumpas terminas – Neleistinumas – Neatitiktis veiksmingumo principui – Nacionalinė reglamentavimo tvarka, kurioje įtvirtinta vartotojo teisė remtis sąlygos nesąžiningumu per kitą procedūrą, nei prieštaravimo vykdymui procedūra – Procedūra, kuriai netaikomas terminas ir kuri nedaro poveikio priverstinio vykdymo procedūrai – Poveikio nebuvimas
(Tarybos direktyva 93/13)
(žr. 28–34 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvą 93/13/EEB dėl nesąžiningų sąlygų sutartyse su vartotojais reikia aiškinti taip, kad ja draudžiama nacionalinės teisės norma, pagal kurią vartotojas, kuris yra sudaręs paskolos sutartį su kredito įstaiga ir prieš kurį šis verslo subjektas pradėjo priverstinio vykdymo procedūrą, praėjus penkiolikai dienų nuo pranešimo apie pirmuosius veiksmus šioje procedūroje, praranda teisę remtis nesąžiningų sąlygų egzistavimu, norėdamas apskųsti šią procedūrą, net ir tuo atveju, kai vartotojas pagal nacionalinę teisę turi neterminuotą teisę pareikšti ieškinį teisme, kad būtų konstatuotas nesąžiningų sąlygų egzistavimas, bet dėl šio ieškinio priimtas sprendimas neturi įtakos sprendimui priverstinio vykdymo procedūroje, kuris gali būti priimtas vartotojo atžvilgiu, prieš nusprendžiant dėl ieškinio, kuriuo prašoma konstatuoti nesąžiningų sąlygų egzistavimą.
(
1
)	OL C 164, 2019 513.